***Život na zámku*** je český televízny seriál z roku 1995. Nakrúcal sa od jari 1994 do októbra 1998, v Kolíne a na zámku Roztěž.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

V malom meste v jednom byte žije rodina Králových - babička, otec a zubár Přemysl Král, jeho manželka, učiteľka na gymnáziu, Marie a ich dospievajúce deti, dcéra Simona a syn Otakar. Spočiatku riešia predovšetkým komplikovanú bytovú situáciu, babička sa presťahuje k susedovi Vaňkovi, avšak vzápätí sa vráti. Otakar študuje medicínu, ale kvôli svojej priateľke odmietne ponuku štúdia v zahraničí. Otakar sa preto poháda s rodičmi, odíde, preruší školu a musí nastúpiť na vojnu.

Babička a jej syn Přemysl zdedí podľa závetu grófa Esperka zámok Temniště, ktorý stojí neďaleko ich mesta. Babička pracovala ako kuchárka grófa Esperka a Přemysl Král je jeho nemanželským synom. Přemysl Král sa musí odsťahovať zo svojej ordinácie, pretože si na ňu robí nárok syn majiteľky, tiež zubár. Rodina Králových sa presťahuje na Temniště. Finančný nedostatok chcú riešiť prenájmom časti nehnuteľnosti nejakému lukratívnemu klientovi, preto odmietajú miestnu škôlku. Pred podpisom nájomnej zmluvy s galériou sa zistí, že zámok Královým nepatrí. Král sa schádza s bývalou milenkou primára Bohatu, Renátou. Manželia Královi sa rozvedú, Marie odíde z gymnázia a presťahuje sa k rodičom na dedinu. Simona študuje žurnalistiku a pracuje v Regionálnych listoch, počas kurzu autoškoly otehotnie so ženatým inštruktorom, ktorý jej tvrdil, že je rozvedený. Narodí sa jej dcéra Mařenka.

Zámok sa vracia do vlastníctva Králových. Marie s dcérou Simonou a vnučkou Mařenkou dostanú byt od pána Vaňka. Marie sa vráti späť do školy a zblíži sa s bývalým riaditeľom a konkurentom Márou. Na konci 26. dielu stretne opitého bývalého manžela Přemysla a vráti sa k nemu. Týmto dielom skončilo prvé nakrúcanie, ďalšie diely sa nakrúcali od roku 1997.

Syn grófa Esperka, Felix, ktorý žije vo Švajčiarsku, spochybní právo Králových na dedičstvo a napadne závet. Súd majetok prizná Felixovi. Otakar Král sa tajne oženil a oznámi rodičom, že zostane v armáde. Marie a Přemysl sa znovu vezmú a začnú stavať dom pre celú rodinu. Král sa stane lekárom v nemocnici. Po kolaudácii v dome však zostávajú iba manželia Královi, neskôr sa prisťahuje syn Otakar s manželkou a synom Otakarom. Simona si vezme Tondu Nového a po peripetiách odlietajú do Anglicka. Marie dostane ponuku odísť na ministerstvo školstva. Babička si v poslednom diele vezme bývalého suseda Vaňka.

 Opis zápletky alebo rozuzlenia príbehu sa tu končí.

Obsadenie
---------

* Tomáš Töpfer – Přemysl Král
* Kateřina Macháčková – Marie Králová
* Kateřina Hrachovcová – Simona Králová
* Jiřina Jirásková – babička Králová
* Petr Rajchert – Otakar Král
* Bronislav Poloczek – Pešák
* Jaroslava Obermaierová – sestra Karla
* Lenka Termerová – Pavla Nováková
* Václav Vydra – Vojta Mráz
* Stella Zázvorková – Andulka Šafářová
* Jaroslav Moučka – Mráz
* Vlastimil Brodský – Vaněk
* Jan Čenský – Bohata
* Eliška Kasanová – beta Mrázová
* Dominika Kovarovičová – Mařenka
* Kateřina Brožová – Renáta
* Jan Šťastný – Tonda Nový
* Pavel Soukup – Karel Mára

Zoznam epizód
-------------

1. Královské bydlení
2. Rodiče a děti
3. Stěhování
4. Vyhazov
5. Sto padesát metrů čtverečních
6. Podraz
7. Konkurs
8. Klíční kost
9. Facka
10. Návrat ztraceného syna
11. Operace
12. Závěť
13. Čtyřicet plus jedna
14. Školka
15. Trestní oznámení
16. U konce s dechem
17. Ředitelka
18. Havárie
19. Výpověď
20. Svedený a opuštěný
21. Ukazatel směru
22. Neposkvrněné početí
23. Přemysl Otakar II.
24. Host do domu
25. Kdo s koho
26. Konečně začátek
27. Brácha
28. Soud
29. Školník
30. Náledí
31. Svatba
32. Tvrdé hlavy
33. Nástup
34. Zánět
35. Proti všem
36. Tchýně
37. Období dešťů
38. Primář
39. Kolaudace
40. Podnikatel
41. Zkouška
42. Konec legrace
43. Půlnoční kovboj
44. Mouchy
45. Sádra
46. Všechno je jinak
47. Rozchod
48. Deštník
49. Nebezpečné chvíle
50. Nejasné příznaky
51. Konečná diagnóza
52. Veselka

Ocenenie
--------

* Relácia roka v anketách TýTý 1997 a 1999.

Knihy
-----

* Jan Míka: *Život na zámku: podle stejnojmenného televizního seriálu*. Praha: Iris: Knižní klub, 1996
* Jan Míka: *Život na zámku: podle stejnojmenného televizního seriálu: pokračování*. Praha: Iris: Knižní klub, 1997
* Jan Míka: *Život na zámku : podle stejnojmenného televizního seriálu : dokončení, happy end*. Praha: Iris: Knižní klub, 1999
* Jan Míka: *Život na zámku* (2. vydanie, kompletné). Praha : XYZ, 2005.

Referencie
----------

1. ↑   *Filmová místa: Život na zámku* [online]. [Cit. 2014-11-29]. Dostupné online.
2. ↑  Život na zámku (26/52) - Konečně začátek - ceskatelevize.cz
3. ↑  Život na zámku - Přehled dílů - ceskatelevize.cz

* *Tento článok je čiastočný alebo úplný preklad článku Život na zámku na českej Wikipédii.*

Externé odkazy
--------------

* *Život na zámku* v Česko-Slovenskej filmovej databáze
* Česká televízia: Život na zámku